

|  |  |
| --- | --- |
| Møtereferat | **Oppvekst og levekår**Lassa skolePostadr.: Postboks 8069 Forus, 4068 StavangerBesøksadr.: Rektor Berntsensgate 9Telefon: 51508302 Faks: E-post: lassa.skole@stavanger.kommune.no www.stavanger.kommune.noOrg.nr.: NO 964 965 226 |

|  |  |
| --- | --- |
| Gruppe: | **Driftstyremøte**  |
| Møtested: | **Lassa skole** |
| Møtedato/ -tid: | **24.02.16 kl.18.00 -20.00** |
| Møteleder | Øyvind Gundersen | Referent: Kristin Haugen Olsen |
| Deltakere: | Øyvind Gundersen(leder) Nina Thowsen (foreldrerepresentant) Signe Sirevaag Thorsen (politisk representant) Nadine Littmann (kommunalt ansatt) Thea Mørenskog Helle, Christian Midsæter, ( elevråd) Kristin Haugen Olsen (rektor) |
| Kopi til: |  |

|  |  |  |
| --- | --- | --- |
| REFERANSE  | JOURNALNR | DATO |
|  |  | 18.02.2016 |

| **Sak nr.:** |  | **Ansvar** |
| --- | --- | --- |
|  1/16 | **Konstituering av nytt Driftsstyre, godkjenning av innkalling og møtebok fra 18.11.2015** Driftstyret konstituert. Ingen kommentarer til innkalling eller møtebok.  |  |
|  Orientering | **Nytt fra Elevråd****Trivsel i friminutt**Etter jul er vi i full gang med friminutts aktiviteter:* Har hatt både håndballkurs og sjakk kurs og ulike trinn har hatt brettspill i storefri på ulike tidspunkt.
* Har laget plan for resten av skoleåret.
* Fungerer veldig bra – elevene trives.

**Hei verden*** Første møte etter jul hadde vi nyttårsfrokost og telling av penger som kom inn gjennom omvendt julekalender:ca. 32 000 kr.
* Aksjonsdagen blir tirsdag 24. mai fra kl. 17:00 til 19:00.
* På neste elevrådsmøte – mandag 29. februar – skal vi starte planleggingen av aksjonsdagen.

**Nytt fra FAU**Nytt møte avholdes torsdag 25.februar 2016 kl.20.00Oppdatering fra HMS gruppe – dugnad skal gjennomføres i mai. Tar kontakt med rektor i april/mai for passende dato og avklaring av arbeidsoppgaver.Sykkelprøven gjennomføres av HMS gruppen og tas som tidligere - på 4.trinn. FAU ønsker å presisere at de anbefaler sterkt at elever ikke sykler før på 5. trinn, slik Trygg Trafikk anbefaler. Mener det er viktig at det sendes et tydelig signal til foreldrene, uavhengig av om nye regler åpner for at alle elever skal kunne sykle til skolen.Trygghetsvakter – ordning opprettholdes og har vært gjennomført. Kommentar om at en del ikke har fått med seg at utstyret er flyttet. Flott hvis dette presiseres fra gruppen før neste sesong. Det kom også innspill om det bør det gå trygghetsvakter rett på utsiden av skolen? Her er det mange trafikkfarlige situasjoner om morgenen. Dette blir tatt videre til HMS gruppen.Karneval gjennomføres 24.02. og med stor deltakelse.**Nytt fra rektor**Det er fremforhandlet en ny arbeidsavtale for lærerne på skolen – den regulerer lærernes arbeidstid på skolen.Uteområdet skal oppgraderes noe. Det er lekeutstyret i nedre skolegård som skal byttes ut. Rektor har henvendt seg til kommunen for å få et utstyr som kan invitere til ulik form for lek og med mange brukere samtidig. Forslagene som var tilsendt var ikke tilfredsstillende utfra de behov skolen har. Skolen har fått nye dataskap noe som gjør nettilgang og kapasitet mer stabil og raskere.Skolen har søkt på et prosjekt som skal se på om økt lærertetthet har innvirkning på elevens læringsresultat i matematikk. Enda uvisst om vi får være med. Det er 9 skoler som får tildelt ressurser og 9 skoler som skal være kontrollskoler.Vi har to lærere som søker videreutdanning i ordningen «Kompetanse for kvalitet» Det har kommet nye kompetansekrav noe som gjør det nødvendig for flere å videreutdanne seg for å oppfylle nye krav.Skarpe situasjoner- fremdeles aktuelt og tas opp i de fleste sentrale organer i kommunen. Det er ønske om en sentral organisering og koordinering av dette bla. med varslingsanlegg, låsing av byggs/ROS analyse mm. Skarpe situasjoner vil være tema på neste planleggingsdag den 1.mars.Skolen har fått mange nye systemer som skal tas i bruk og som krever en del for oss å sette oss inn i. Stavanger kommune har nå tatt i bruk et saks og arkiveringssystem som heter Public 360. Dette er et system hvor alle skal kunne gå inn og søke opp dokumenter fra Stavanger kommune som ikke er unntatt offentlighet. Tildelingsmodellen or økonomi skal tas opp til evaluering og det skal settes ned en gruppe bestående av både BØS(økonomiavdelingen), representanter fra fagstab og noen rektorer. Lassa skole håper alle sider ved modellen nå blir belyst og at de uheldige konsekvensene rettes opp.Ledelsen er godt i gang med å legge neste skoleårs plan for disponering av personalet på de ulike trinnene. Det er en del usikre elementer med bla. permisjoner som enda ikke er avklart. Endelig forslag presenteres for personalet i vår.Lassa skole har hatt noen partier med studenter siden jul Nå har vi barnehagelærere i praksis.Skolen har en utfordring med at ikke alltid mailadresser og annen kontaktinformasjon til foreldre er oppdatert. Rektor kommer med en henstilling til foreldre på hjemmesiden. Rektor skal i utviklingspermisjon fom. 1.mars – 30.juni 2016. Avdelingsleder Ingvar Lunde vil være fungerende rektor i perioden.* **Nytt fra Skolemiljøutvalget**
* Har hatt evaluering av trygghetsvakter (elever), og resultatet var veldig positivt. Spesielt også fra de yngre elevene. (Trygghetsvakter går i friminuttene – se info fra Elevråd.)
* Antall elever som er alene i friminuttene er redusert etter ordningen med trygghetsvaktene.
* Elevrepresentantene i SMU har gått vernerunder på skolen - de bistår verneombud. Går i korridorene – lærer seg å ta ansvar. Tar oppgaven på alvor. Veldig positivt.
 |  |
| 2/16 | **Nytt fra SFO v/ SFO leder Nadine Littmann**Hatt møte med begge foreldrerepresentantene. Foreldrene ønsker seg flere aktiviteter i SFO tiden. SFO forklarte hvorfor vi har den frekvensen vi har i dag. Det jobbes videre i gruppen og med samarbeidet. Gruppen ønsket en månedsplan i tillegg til årsplan. Den er nå laget og ligger ute på hjemmesiden. Foreldreundersøkelsen på SFO skal snart gjennomføres. Den skal gjennomføres digitalt, men SFO ser at kontaktinformasjon ikke alltid er oppdatert og dette krever mye ekstra tid. |  |
| 3/16 | **Skoleruta 2016 – 2017** **Planleggingsdager skole:**15. – 17. august 201617. og 18. november 20162.januar 2017**Forslag planleggingsdager SFO:**1.og 2.august 201617. og 18.november 2016**Vedtak:**Skolerute vedtatt og legges utpå skolens hjemmeside |  |
| 4/16 | **Regnskap 2015 – Orienteringssak**Resultat foreløpig for 2015. Lassa skole har et mindreforbruk på ca 680.000 Disse er ikke overført budsjett 2016 enda. Årsaken til mindreforbruket er bevilgninger som kom i oktober/november og som vi ikke kunne nyttiggjøre oss ifht ansettelser- da det kun var et par måneder igjen av budsjettåret. Overføringene betyr at vi kan gå 2016 i møte og opprettholde dagens bemanning.Vi gjorde en del store investeringer på bøker og div. i 2015. |  |
| 5/16 | **Økonomirapport januar/februar 2016**Vi har ikke sendt inn regnskapsrapport enda i 2016. Januar måned er ikke en måned som gir et realistisk bilde av den økonomiske situasjonen. Første budsjettrapportering skal foregå den 15.mars.Driftstyret tok saken til orientering. |  |
| 6/16 | **Budsjett 2016**I 2014 vedtok Kommunalstyret for Oppvekst (KO) endringer i ressursfordelingsmodellen for spesialundervisning. Kort oppsummert består endringen i at ressursen til kategoriserte elever i en overgangsordning på 3 skoleår blir overført til levekårsressursen, og deles ut på nytt i tråd med modell for tildeling av levekårsressurs.Unntaket er kategoriserte elever i STOLT-avdelinger / forsterkede avdelinger, samt elever som kunne gått i STOLT-avdelinger/forsterkede avdelinger, men som likevel går i ordinær skole (kategori 1A-elever). Modellen ble iverksatt fra høsten 2014, hvor 1/3 av ressursen til kategoriserte elever ble overført til levekårsressursen. Elevene i ordinær skole ble ikke ny-kategorisert, men grunnlaget for kategoriserte elever fra våren 2014 ble videreført uendret til høsten, samtidig som satsen per kategorisert elev ble redusert med 1/3. 2015 var det andre året i overgangsordningen, satsen per kategorisert elev ble redusert med 1/3 for våren og 2/3 for høsten. 2016 er det siste året i implementeringsfasen, og satsene redusert med 2/3 for våren og 3/3 for høsten. Modellen vil være fullt implementert for budsjettåret 2017.Dette har stor betydning for Lassa skole. Nedgang på 310.000 fra vår 2016 til høst 2016. (se budsjett) Totalt trekk på tre år er i overkant av 800.000. Altså mer enn en full lærerstilling. Dette harmonerer dårlig når vi har flere kategoriserte elever enn noen gang. (28 stk pr. dd)De største endringene i budsjettrammen til grunnskole inkludert SFO for 2016 er:* Rammereduksjon skoler kr – 10,0 mill
* Effektiviseringskrav kr – 2,6 mill
* Gevinstrealisering IKT kr – 0,47 mill
* Reduksjon i kurs og kompetansetiltak kr – 1,0 mill

Skolenes budsjettrammer tar i hovedsak utgangspunkt i følgende:* Elevtallet ved den enkelte skole. (Her har Lassa skole en nedgang på 24 elever i år – noe som tilsvarer over en stilling.)
* Fordeling av levekårsressurs med basis i levekårsfaktorer fra Kommunalavdeling byutvikling, Kommuneplanavdelingen

( ref. tidligere avsnitt – utgjør i overkant av 300.000 på høsten 2016.)* Ressurser til undervisning av utenbys elever etter liste fra fagstab skole.( ikke aktuelt for oss i år)
* Ressurser for vår og høst 2016 til kategoriserte elever, i henhold til oversikt fra fagstab skole. (ref. omtale over)
* Seniorenes reduserte leseplikt.
* Den gjennomsnittlige lønnentil hver skole, eventuelt spesialavdeling og SFO-ordning per desember 2015.

Den enkelte virksomhet har full frihet til omfordeling av budsjettmidlene innenfor egen ramme. Det betyr at virksomheten selv, i samarbeid med driftsstyret, fordeler den totale tildelte budsjettrammen mellom lønns- og driftsutgifter, og mellom ulike formål innen lønn og drift, slik at ressursutnyttelsen blir best mulig for den enkelte skole. I 2016 vil kanskje Lassa skole måtte ta noe av driftsbudsjettet for å dekke opp for merforbruk lønn høsten 2016. Vi vil gå med et lite kalkulert merforbruk, som kan dekkes avdriftsmidler hvis det skulle bli nødvendig.Rektor rapporterer inn månedlig ifht. regnskap pr. 15. hver mnd.Ved budsjettoppfølging blir skolene målt på forskjellen mellom regnskap og budsjett i kroner. Virksomheten er ansvarlig for at det finnes en økonomisk reserve til å håndtere uforutsette utgifter. Lassa skole Budsjett 2016* Nedgang i årsverk fra vår til høst er 2 årsverk.
* Økt lærertetthet 1.-4. trinn ca. 550.000 årsbasis. (ikke med i budsjett)
* Overføringer mindreforbruk 2015 600 – ca. 700.000

Vi vil være en klasse mindre enn i 2015/2016;men vil kunne opprettholde bemanning pga. overføring av mindreforbruk og øremerkede midler.**Vedtak: Budsjettet vedtatt** |  |
| 7/16 | **Elevundersøkelsen 2015** [**http://www.minskole.no/Lassa/artikkel/59267**](http://www.minskole.no/Lassa/artikkel/59267)Elevundersøkelsen er obligatorisk å gjennomføre på 7. trinn hvert år. På Lassa skole valgte vi i år også å gjennomføre den på 6.trinn.Elevundersøkelsen er en av Utdanningsdirektoratets nettbaserte brukerundersøkelser. Den har til hensikt å gi elevene muligheten til å si hva de mener om forhold som er viktige for at de skal lære og trives på skolen. Elevundersøkelsen ble lansert i 2001 som Elevinspektørene og var frivillig inntil 2004. Resultatene fra Elevundersøkelsen lagres og benyttes å skolen og av Elevrådet for å analysere og utvikle de områdene elevene påpeker for å utvikle læringsmiljøet.Resultatene fra årets undersøkelse viser svarene fra både 6. og 7.trinn. De viser en stor grad av trivsel, motivasjon og opplevelse av støtte fra lærerne. Resultatene er presentert med fargene gul, grønn og rød. Fargene indikerer tilfredsstillende nivå, nivå som må jobbes med og nivå hvor det må settes inn tiltak umiddelbart.Resultatene viser at elevene på Lassa skole stort sett har høy interesse for å lære og vi ligger på grønt på alle områdene som omfatter motivasjon og mestring. Elevene på Lassa sier de trives godt på skolen og at de har noen å være sammen med i friminuttene, de sier de stort sett har et trygt miljø og at de har noen å snakke med i tilfelle noen plager dem.I følge elevene forekommer mobbing sjelden på Lassa skole. Verdien er høy for å oppnå grønt - over 4,9 og maks verdi er 5,0. Lassa skole ligger på 4,9 noe som indikerer at det er en liten gruppe som sier at de er blitt utsatt for utestenging eller andre uønskede hendelser de siste månedene. Dette er noe vi jobber kontinuerlig med, både i klassene, i Elevrådet og med ulike friminutts aktiviteter. Lassa skole har alltid et mål om høyeste verdi på dette spørsmålet og har en null toleranse for denne type atferd.Elevene sier også at de opplever arbeidsro i timene og at de har lærere som hjelper dem med skolearbeidet. Elevene ved Lassa skole opplever også stor grad av medvirkning i egen læringsprosess og at de er godt kjent med hvilke regler som gjelder på skolen. De svarer at de stort sett får god oppfølging i skolearbeidet hjemmefra.**Saken tatt som orientering** |  |
| 8/16 | **Foreldreundersøkelsen 3. og 6. trinn 2015**[**http://www.minskole.no/Lassa/artikkel/59597**](http://www.minskole.no/Lassa/artikkel/59597)Årets Foreldreundersøkelse er gjennomført på 3. og 6.klasse. Undersøkelsen er frivillig og ble i år gjennomført digitalt. Vi er glade for at så mange som 69% av foreldrene svarte og ga oss verdifull informasjon som vi kan bruke i vårt videre arbeid.Barn og unges sosiale og faglige utvikling, henger klart sammen med foreldrenes deltagelse i skolegangen. Det er viktig at foreldre og barnas lærere får til et godt samarbeid. Samtidig er det positivt at foreldre viser interesse for og støtter barnas skolegang i hverdagen. Foreldre som støtter barna på en god måte hjemme, og som opplever et godt samarbeid med skolen, har barn som presterer bedre i skolen både faglig og sosialt.Resultatene i undersøkelsen vises med en skala fra 0 til 5, med 5 som det høyeste. Foreldrene på Lassa skole svarer at de opplever at barnet i høy grad trives på skolen og har noen å være sammen med i friminuttene. Motivasjon for skolearbeidet er noe varierende. Spørsmål som " Barnet mitt liker skolearbeidet" får  4,2 - men de aller fleste opplever stor grad av støtte fra lærerne. Opplevelse av arbeidsro og håndtering av mobbing besvares noe ulikt på de ulike trinn og klasser. Lassa skole har et kontinuerlig fokus på akkurat disse to faktorene og vil bruke også årets resultater i kvalitetsutviklingen på skolen. [Her](http://www.minskole.no/DynamicContent/Documents/15-b2554a7b-9eaf-4da5-ab07-548f4f8db403.doc) kan du se alle resultatene. For tidligere års resultater se under venstre meny og "Skolens resultater"Foreldreundersøkelsen og Elevundersøkelsen kartlegger de viktigste forholdene i elevenes læringsmiljø, og tilstøtende tema som kan ha stor interesse. Ved å se Elevundersøkelsen og de lokalt sett mest relevante delene av Foreldreundersøkelsen i sammenheng, kan vi få et best mulig felles utgangspunkt for lokale prosesser for kvalitetsutvikling.**Saken tatt til orientering** |  |
| 9/16 | **Årlig HMS rapport** Obligatorisk rapportering hvert år. Sammen med brannvernleder, verneombud og rektor.Antall meldte avvik i Synergi er relativt lavt på Lassa skole. Her besvares spørsmål rundt internkontrollsystem, brannøvelser, avvik mm.Spesielt for skole er at vi rapporterer inn antall meldte §9A saker. |  |
| 10/16 | **Møteplan vår 2016*** 1.juni kl.18.00 – 20.00
 |  |